ΓΡΑΠΤΗ ΕΡΩΤΗΣΗ E-0324/00

υποβολή: Mara Sornosa Martnez (PSE) προς την Επιτροπή

(11 Φεβρουαρίου 2000)

Θέμα: Κατασκευή της σιδηροδρομικής γραμμής Valencia-Tarragona

Το πρόγραμμα για την κατασκευή σιδηροδρομικής γραμμής μεταξύ Valencia-Tarragona, το οποίο ενέκριναν οι ισπανικές αρχές το 1996, παρουσιάζει διάφορα περιβαλλοντικά προβλήματα επειδή διέρχεται από τις κοινότητες Benicssim και Oropesa. Τα προβλήματα αυτά κοινοποιήθηκαν δεόντως στα διάφορα θεσμικά όργανα της αυτόνομης Κοινότητας, του κράτους και της Ευρωπαϊκής Ένωσης από τους περιοίκους της ενδιαφερόμενης περιοχής, οι οποίοι κατήγγειλαν ότι η τελική χάραξη της σιδηροτροχιάς που έχει αποφασισθεί θα καταλήξει στην καταστροφή οικιστικών πυρήνων, ότι η σιδηροδρομική γραμμή θα διέρχεται από σημεία όπου συχνάζουν παιδιά, (όπως στην περίπτωση του Κολεγίου του Benicssim), τον κίνδυνο να επηρεαστούν από τα έργα ή τη διέλευση των τρένων ιστορικά κτίρια (όπως είναι το νεκροταφείο του οικισμού που κατασκευάστηκε στις αρχές του αιώνα, την καταστροφή παραδοσιακών περιοχών αγροτικής καλλιέργειας και βοσκοτόπων, την καταστροφή του τοπίου που θα προκύψει από την αντικατάσταση της αυτόχθονης βλάστησης από καλλωπιστικά φυτά, καθώς και τους κινδύνους για τηνγεία και τον πληθυσμό λόγω των γεωλογικών καταστροφών και της περιοδικής απειλής παγετού (που θα μπορούσε να προκαλέσει κατολισθήσεις των εδαφών).

Οι συνέπειες που μπορεί να έχει το σχέδιο αυτό για το περιβάλλον έχουν ήδη αρχίσει να φαίνονται με την εγκατάσταση βαρέων μηχανημάτων στην περιοχή που θα χρησιμεύσουν για τα έργα (ήδη χρειάστηκε να κοπούν ορισμένα αυτόχθονα είδη δέντρων γύρω από την προστατευμένη περιοχή που είναι γνωστή ως φυσικό πάρκο του Desierto de Las Palmas), και με τις εκρήξεις για την κατασκευή των τούνελ (που έχουν ήδη προκαλέσει μια πυρκαγιά). Το σχέδιο ενεκρίθη από τις ισπανικές αρχές χωρίς να συνοδεύεται από την απαιτούμενη δήλωση περιβαλλοντικών επιπτώσεων. Υπάρχει μόνο μία μελέτη που παρουσιάζει μεγάλες ανεπάρκειες όσον αφορά την αξιολόγηση των περιβαλλοντικών κινδύνων και που, επιπλέον, αναφέρεται σε διαδρομή άλλην από εκείνην που απεφασίσθη, τελικά, δεδομένου ότι δεν περιλαμβάνει τον σταθμό της Oropesa.

Εξάλλου, η μελέτη αυτή δεν αξιολογεί βασικές πτυχές, όπως είναι οι μελλοντικές εκπομπές που θα δημιουργήσει η διέλευση του σιδηροδρόμου, το ζήτημα των αποβλήτων, την ηχορύπανση ή οι μικροκλιματικές επιπτώσεις στην περιοχή. Βάσει των ανωτέρω, οι ισπανικές αρχές θα μπορούσαν να παραβιάζουν την κοινοτική νομοθεσία όσον αφορά την οδηγία 97/11/ΕΚ(1) για την αξιολόγηση των επιπτώσεων στο περιβάλλον ορισμένων δημοσίων και ιδιωτικών σχεδίων.

Λαμβάνονταςπόψη ότι σύμφωνα με δύο πανώ που έχουν αναρτηθεί στην περιοχή του έργου, το πρόγραμμα αυτό συγχρηματοδοτείται κατά 85 % από την ΕΕ μέσω του Ταμείου Συνοχής, δεν πιστεύει η Επιτροπή ότι θα έπρεπε να διακοπεί η κοινοτική χρηματοδότηση του έργου μέχρις ότου το πρόγραμμα παρουσιάσει μία ορθή δήλωση περιβαλλοντικών επιπτώσεων;

Μπορεί η Επιτροπή να μας πληροφορήσει για την πορεία της καταγγελίας 99/4495 πουπέβαλε η Asociacion Benicssim Pro Enterramiento del Ferrocarril;

(1) ΕΕ L 73 της 14.3.1997, σελ. 5.

Απάντηση της κας Wallstrm εξ ονόματος της Επιτροπής

(29 Μαρτίου 2000)

Η Επιτροπή κρίνει ότι η οδηγία 85/337/ΕΟΚ του Συμβουλίου, της 27ης Ιουνίου 1985, για την εκτίμηση των επιπτώσεων ορισμένων δημοσίων και ιδιωτικών έργων στο περιβάλλον(1), ισχύει για το δεδομένο έργο, δεν θα διστάσει δε να λάβει κάθε αναγκαίο μέτρο προκειμένου να εξασφαλισθεί η τήρηση του κοινοτικού δικαίου στη συγκεκριμένη περίπτωση.

Κατά τη διάρκεια της διαδικασίας έρευνας της καταγγελίας, η Επιτροπή θα κρατήσει ενήμερο τον καταγγέλοντα σχετικά με την εξέλιξη τηςπόθεσης.

(1) ΕΕ L 175 της 5.7.1985, όπως τροποποιήθηκε από την οδηγία 97/11/ΕΚ της 3.3.1997.